EkBass/fiwiki-20250220-pages-articles huggingface dataset:
Skarhultin linna

Skarhultin linna on rakennus, joka sijaitsee Eslövin kunnassa Ruotsissa. Linna rakennettiin mahdollisten vihollisten vuoksi.Eslövs kommun: Skarhults slott Viitattu 4.5.2014. Vielä nykyisinkin muureissa näkyy jälkiä ampumakäytävistä ja tykkien paikoista. Sen ympärillä on ollut vallihauta. Linna ei ole avoinna yleisölle. Joitakin huoneita ja ympärillä sijaitsevia taloja vuokrataan ihmisille. Kun prinssi Carl Philip opiskeli Ruotsin maatalousyliopistossa, hän majoittui linnassa.Sydsvenskan: Slottsfru med energi i luften Viitattu 4.5.2014. ==Arkkitehtuuri== Linnan vanhimmat osat sijaitsevat sen eteläosassa, jossa on ollut aikaisemmin kaksikerroksinen talo. Itäosa ja pyöreä kulmatorni rakennettiin vuonna 1562. Renessanssikoristeet ovat luultavasti noin vuoden 1580 tienoilta. Mette Rosenkrantz, joka oli Tanskan rikkaimpia naisia 1500-luvulla, rakennutti isoja osia linnasta. 1820-luvulla linna kaipasi uudelleen kuntoon laittamista ja silloin ikkunoita suurennettiin. Kaarle XIV Juhana teetti linnan ulko-osille perusteellisen restauroinnin vuotta ennen kuolemaansa. ==Omistajat== Vanhin varmasti tiedetty omistaja oli tuomari Johannes Nielsen 1350-luvulla ja linna säilyi sukulaisten omistuksessa vuoteen 1624, jolloin Oluf Steensen kuoli. Hänen tyttärensä kautta linna siirtyi tanskalais-skånelaiseen omistukseen, joilta linna myytiin eteenpäin 1661. Uusi omistaja oli kreivi Pontus Fredrik de la Gardie, joka ei kuitenkaan luultavasti koskaan ehtinyt viettämään linnassa pitkiä aikoja kerrallaan. Hänen leskensä kuoleman jälkeen vuonna 1723 linna siirtyi tyttärentyttären pojalle Erik Brahelle, jolta linna siirtyi edelleen tämän pojalle. Linna oli asumattomana melkein sata vuotta ja siellä vierailtiin vain harvoin. Poika Magnus Fredrik Brahen kuoltua perilliset myivät linnan Kaarle XIV Juhanalle, jonka jälkeen linna myytiin vapaaherra Carl Johan Gustaf Adolf Julius von Schwerinlle. Von Schwerinin aikana linnasta tuli pitkästä aikaa pysyvästi asuttu tila ja restaurointitöitä jatkettiin. Nykyisin linnan omistaa Carl Johan von Schwerin, joka asuu siellä perheineen. ==Lähteet== ==Aiheesta muualla== * Linnan kotisivut * Esittely Eslövin kunnan sivuilla * Skånskan.se: Skarhults slott behöver miljonlyft Luokka:Eslövin kunta Luokka:Skånen läänin linnat
Ic (yhtye)

Ic oli suomalainen pop rock -yhtye joka teki yhden pitkäsoiton Polarvox-levy- yhtiölle.http://www.discogs.com/IC-Hard-Beat/release/4829475 == Diskografia == * == Lähteet == == Aiheesta muualla == * Luokka:Suomalaiset pop rock -yhtyeet
LEKA Volley

LEKA Volley oli kuopiolainen lentopallojoukkue, joka perustettiin keväällä 2014. Se otti Saimaa Volleyn paikan miesten Mestaruusliigassa kaudella 2014–2015. Liigapaikan siirtyminen sai liigahallituksen hyväksynnänLiigahallitus hyväksyi kaikkien joukkueiden ilmoittautumiset . Pielaveden Sammossa pelannut Tatu Säisä oli seuran päätoiminen manageri ja seuran ensimmäinen sopimuksen tehnyt pelaaja. Taustalta löytyivat myös muun muassa Paterin/Saimaan vahvat tukipilarit Timo Tenhunen ja Saku Määttä. Edellinen kuopiolainen lentopallon liigaseura oli ollut KuPS-Volley, joka meni konkurssiin vuonna 2001.LiigaSampo: Kuopioon uusi liigaseura LEKA Volley sijoittui liigatasolla parhaimmillaan neljänneksi kaudella 2015–16. Seura yhdistyi Sampo Volleyn kanssa kauden 2017–18 päätteeksi. Uuden seuran nimeksi tuli Savo Volley.Lentopallon savolaiset liigaseurat yhdistyvät – uusi seura nousee budjetiltaan heti Suomen suurimpien joukkoon == Lähteet == * YLE urheilu:Lentopalloliigaan tulee uusi joukkue Kuopiosta – Saimaa Volley ei jatka * Savon Sanomat: Pielaveden Sammon lakkautusuhka synnytti Kuopioon uuden seuran. - LEKAn syntyhistoriaa === Viitteet === Luokka:Entiset suomalaiset lentopalloseurat Luokka:Kuopiolaiset urheiluseurat Luokka:Vuonna 2014 perustetut urheiluseurat
Northwind (yhtye)

Northwind on suomalainen yhtye joka on tehnyt yhden pitkäsoiton nimeltä Destination Polarvox-levy-yhtiölle.Northwind: Destination, Discogs.com. Helsingin Sanomien Markku Fagerlund moitti albumia ”kasvottomaksi” ja sen sävellyksiä kehnoiksi: ”Tällaista perusjytkettä on tehty ja tehdään maailman sivu.” Siberia-yhtyeessä ja Juice Leskisen kokoonpanoissa aiemmin soittanutta kitaristia Jari Yliahoa hän kehui, mutta totesi ettei yksi mies koko bändiä pelasta. Vuonna 1991 Northwind levytti vielä singlen ”Love Lost Heart” / ”Six Days On The Road” (Bluelight BLR 4514-SP). == Jäsenet == * Joe Vestich ‎– laulu, kitara * Jari Yliaho ‎– kitara, laulu * Pasi ‎Tuovinen – kitara * Örtsi ‎– bassokitara * Frogley ‎– rummut, laulu == Diskografia == * == Lähteet == == Aiheesta muualla == * Luokka:Suomalaiset pop rock -yhtyeet
Rise Like a Phoenix

Rise Like a Phoenix on itävaltalaisen laulajan Conchita Wurstin kappale, jolla hän edusti Itävaltaa vuoden 2014 Eurovision laulukilpailussa. Hänet valittiin Itävallan edustajaksi 10. syyskuuta 2013, ja kappale julkistettiin 18. maaliskuuta 2014. "Rise Like a Phoenix" on power balladi, jonka teemana on periksiantamattomuus. Wurst esiintyi kilpailun toisessa semifinaalissa 8. toukokuuta kuudentena ja pääsi Eurovision laulukilpailun finaaliin, joka nähtiin 10. toukokuuta 2014. Kappale voitti Eurovision laulukilpailun saaden yhteensä 290 pistettä. == Listasijoitukset == Lista (2014) Paras sijoitus Itävalta 51 == Lähteet == == Aiheesta muualla == Luokka:Vuoden 2014 euroviisuedustuskappaleet Luokka:Itävallan euroviisuedustuskappaleet Luokka:Eurovision laulukilpailun voittaneet kappaleet
Sferifikaatio

Sferifikaatio on molekyyligastronomiassa käytetty tekniikka, jolla luodaan palloja. Tekniikoita on kolmenlaisia: Tavallinen sferifikaatio, käänteinen sferifikaatio ja jäädytetty käänteinen sferifikaatio. Tavallisessa spherifikaatiossa sferifikoitavaan nesteeseen laitetaan yleensä natriumalginaattia ja neste pudotetaan kalsiumkylpyyn. Käänteisessä sferifikaatiossa taas nesteeseen laitetaan kalsiumia ja se pudotetaan natriumalginaattikylpyyn. Käänteinen sferifikaatio on hyvä verrattuna tavalliseen, koska pallot lopettavat kiinteytymisen huuhdottaessa. Tavallisella sferifikoinnilla tuotetut pallot pitää tarjoilla välittömästi. Pienistä palloista käytetään monesti nimeä kaviaari. Suuremmat ovat esimerkiksi munia, gnoccheja tai raviolia. == Katso myös == *Molekyyligastronomia Luokka:Ruoanlaittotekniikat
Tee Jii Saarinen

Tee Jii Saarinen on suomalainen pop rock -laulaja, joka on julkaissut kolme albumia. == Diskografia == * * * == Aiheesta muualla == * * Tee Jii Saarinen discogs.com-sivustolla * Maailman ääriin discogs.com-sivustolla Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Kultakuume (yhtye)

Kultakuume oli suomalainen pop rock -yhtye. Yhtye voitti rockin SM -kilpailun vuonna 1987. Yhtye levytti kaksi pitkäsoittoa. Yhtyeen keulahahmo oli Petri Saarela, joka sävelsi ja sanoitti yhtyeen kaikki kappaleet. Yhtye aloitti triona, mutta laajeni ennen ensimmäistä pitkäsoittoaan nelimiehiseksi.Yle Elävä arkisto Helsingin Sanomien Markku Fagerlund luonnehti vuonna 1990 Kultakuumeen tyyliä pienimuotoiseksi ja melodiseksi rockiksi, joka oli kakkosalbumilla kehittynyt hiotummaksi ja irtonaisemmin svengaavaksi. Hän kuuli yhtyeen musiikissa yhtymäkohtia englantilaiseen The Housemartins -yhtyeeseen ja J. Karjalaiseen. == Jäsenet == === Alkuperäinen kokoonpano === * Petri Saarela – laulu, kitara, huuliharppu * Paul Kallonen – bassokitara * Rene Granström – rummut === Purkkaa-LP:n kokoonpano === * Petri Saarela – laulu, kitara, huuliharppuPurkkaa, Fono.fi * Pekka Nykänen – kosketinsoittimet, piano * Jari Paulamäki – bassokitara * Rene Granström – rummut === Kultakuume-LP:n kokoonpano === * Petri Saarela – laulu, kitara, huuliharppuKultakuume, Fono.fi * Pekka Nykänen – kosketinsoittimet, piano * Jorma Savolainen – bassokitara * Rene Granström – rummut == Diskografia == * Onnelaan / Me juteltiin (1987, single, Kräk!) * Sydänten murskajaiset / Maljat (1988, single, Kräk!) * * == Lähteet == == Aiheesta muualla == * Luokka:Suomalaiset pop rock -yhtyeet
Iouri Podladtchikov

Iouri Podladtchikov (s. 13. syyskuuta 1988 Podolsk, Neuvostoliitto), tunnetaan lempinimellä iPod, on venäläissyntyinen sveitsiläinen lumilautailija ja vuoden 2014 olympiavoittaja halfpipestä. Lisäksi hän on myös maailmanmestari. Hänen lempinimensä iPod tulee hänen nimestään. == Ura == Venäjällä syntynyt, mutta Sveitsiin lapsena muuttanut Podladtchikov aloitti lumilautailun 12-vuotiaana vuonna 2000. Hän kirjoitti ylioppilaaksi Davosin urheilulukiosta. Vuonna 2010 Podladtchikov saavutti hopeaa X Gamesien superpipessä Aspenissa ja hän toisti tämän saman kaksi vuotta myöhemmin. X Gamesien finaalissa 2010 hän onnistui Double McTwist 1260-tempussa, ollen vasta neljäs koko maailmassa, joka onnistui tässä tempussa. 2011 Podladtchikov voitti hopeaa MM-kisoissa halfpipessä. Hän voitti saman lajin maailmanmestaruuden vuoden 2013 MM- kisoissa. Myöhemmin hänestä tuli ensimmäinen, joka onnistui tuplakorkki 1440° -tempussa. Podladtchikov kutsuu tätä temppua itse YOLO-flipiksi. Hän paransi vuoden 2010 olympialaisten neljännen sijan kullaksi Sochissa 2014 halfpipessä, jossa hän onnistui YOLO-flipissä. Lajia kauan hallinnut yhdysvaltalainen Shaun White jäi vasta neljänneksi. == Lähteet == * http://www.sochi2014.com/en/athlete-iouri-podladtchikov Luokka:Sveitsiläiset lumilautailijat Luokka:Sveitsiläiset olympiavoittajat Luokka:Sveitsiläiset olympiamitalistit Luokka:Vuonna 1988 syntyneet Luokka:Elävät henkilöt
Flashbacksliders

Flashbacksliders oli suomalainen rockyhtye joka teki yhden pitkäsoiton Polarvox levy- yhtiölle.http://www.fono.fi/Dokumentti.aspx?esittaja=+Flashbacksliders+&ID;=ba72ea68-a2b0-4415-82af-7b397ab926e9 == Kokoonpano == * Marko Hirsma ‎– laulu, bassokitara * Olli Hildén‎ – kitara * Dan Eklund ‎– kitara * Albert Järvinen ‎– kitara * Antero Jakoila ‎– kitara * Antti Haglund ‎– rummut, lyömäsoittimet, taustalaulu == Diskografia == * == Katso myös == * Backsliders == Lähteet == == Aiheesta muualla == * Luokka:Suomalaiset rockyhtyeet
Näskäjärvi

Näskäjärvi on Kemijoen vesistöalueeseen kuuluva järvi Ranuan kunnassa Etelä- Lapissa. Sen pinta-ala on noin 5,5 km², ja sen korkeustaso on 192,7 metriä merenpinnan yläpuolella. Näskäjärvi laskee pienen Kahavetolainen-nimisen lammen kautta luoteeseen Paattinkijärveen. Näskäjärvi on noin kolme kilometriä leveä ja kaksi kilometriä pitkä. Suurimmat saaret ovat Isotsaaret. Rantaviivaa on lähes 26 kilometriä. Suomen ympäristökeskuksen vuonna 2013 suorittamien mittausten mukaan Näskäjärven vedenlaatu on hyvä. ==Lähteet== Luokka:Ranuan järvet Luokka:Keski-Kemijoen alue
Elvis Breznev

Elvis Breznev oli suomalainen hard rock -yhtye, joka julkaisi kaksi pitkäsoittoa, MauMau Musicille ja Polarvoxille.http://www.fono.fi/Dokumentti.aspx?esittaja=Elvis+Breznev&ID;=cee743f6-9a08-473c-afce-0141d0486c47 Yhtyeen levyt miksasi Mikko Karmila. Yhtyeen hajottua Esko TakamäkiLobster ja Juhani Nisula (Time Traveller) perustivat Black Passat Blues (Black Passat) -yhtyeen, Jukka Tanttari yhdessä Timo Löyvän (Kolmas Nainen) kanssa Movetron- yhtyeen ja Jukka Kuhalampi ja Vesa Tanttari liittyivät Airdance-yhtyeeseen. == Kokoonpano == * Esko Takamäki – laulu, lyömäsoittimet * Juhani Nisula – kitara, laulu * Jukka Tanttari – kitara, laulu * Jukka Kuhalampi – bassokitara, laulu * Vesa Tanttari – rummut, lyömäsoittimet == Diskografia == * * == Lähteet == == Aiheesta muualla == * * Elvis Breznev discogs.com -sivustolla Luokka:Suomalaiset hard rock -yhtyeet
Rise Up (Freaky Fortunen kappale)

Rise Up on kreikkalaisen duon Freaky Fortunen dancekappale, jolla esiintyy myös rapartisti Riskykidd. He edustavat kappaleella Kreikkaa vuoden 2014 Eurovision laulukilpailussa Tanskassa. He voittivat Kreikan karsinnan 11. maaliskuuta 2014. Freaky Fortune ja Riskykidd esiintyivät kilpailun toisessa semifinaalissa 8. toukokuuta kilpailupaikalla 13 ja pääsivät finaaliin, jossa he sijoittuivat sijalle 20 kerättyään 35 pistettä. ==Listasijoitukset== Lista (2014) Paras sijoitus Kreikka 4 ==Lähteet== Luokka:Vuoden 2014 euroviisuedustuskappaleet Luokka:Kreikan euroviisuedustuskappaleet Luokka:Popkappaleet
Paattinkijärvi

Paattinkijärvi on Kemijoen vesistöalueeseen kuuluva järvi Ranuan ja Rovaniemen alueella Etelä-Lapissa. Sen pinta-ala on noin 3,5 km², ja sen korkeustaso on 190,2 metriä merenpinnan yläpuolella. Paattinkijärvi saa vetensä kaakosta Näskäjärvestä sekä luoteesta Saukkojärvestä, joka sijaitsee kokonaan Rovaniemen puolella. Paattinkijärvestä vedet laskevat Paattinkijokea pitkin koilliseen Piittisjärveen. Paattinkijärven länsiosa sijaitsee Rovaniemen puolella ja itäosa Ranuan puolella. Mainittavia saaria ovat Kuusisaaret, Tervasaari ja Peltosaari. Rantaviivaa on lähes 23 kilometriä. Suomen ympäristökeskuksen vuonna 2013 tekemien mittausten mukaan Paattinkijärven vedenlaatu on hyvä. ==Lähteet== Luokka:Ranuan järvet Luokka:Rovaniemen järvet Luokka:Keski-Kemijoen alue
Piittisjärvi (järvi)

Piittisjärvi on Kemijoen vesistöalueeseen kuuluva pieni järvi Ranuan kunnassa Etelä-Lapissa. Sen pinta-ala on noin 1,8 km², ja sen korkeustaso on 165,9 metriä merenpinnan yläpuolella. Järveen laskee lännessä Paattinkijoki. Piittisjärvestä vedet laskevat Ristilammen ja Tyyräsenjärven kautta Piittisjokeen ja siitä edelleen Juottaan tekojärveen. Piittisjärvi on hyvin kapea, miltei jokimainen järvi. Saaria järvessä ei ole lainkaan muutamaa pientä luotoa lukuun ottamatta. Rantaviivaa on noin 18 kilometriä. Suomen ympäristökeskuksen vuonna 2013 suorittamien mittausten mukaan Piittisjärven vedenlaatu on hyvä. ==Lähteet== Luokka:Ranuan järvet Luokka:Keski-Kemijoen alue
Miracle (Paula Selingin ja Ovin kappale)

”Miracle” on romanialaisen laulaja Paula Selingin ja romanialais-norjalaisen laulaja-lauluntekijä Ovin dancepopkappale, jolla he edustavat Romaniaa vuoden 2014 Eurovision laulukilpailussa. He edustivat Romaniaa Euroviisuissa jo vuonna 2010 kappaleella ”Playing with Fire”, jolla he sijoittuivat kolmanneksi. ”Miracle” valittiin Romanian edustuskappaleeksi 1. maaliskuuta 2014. Seling ja Ovi esiintyivät kilpailun toisessa semifinaalissa 8. toukokuuta viimeisenä ja pääsivät finaaliin, joka nähtiin 10. toukokuuta. Finaalissa duon sijoitus oli 12. ==Listasijoitukset== Listat (2014) Paras sijoitus Belgia (Ultratop Flanderi) 73 Irlanti (Irlannin singlelista) 88 Iso- Britannia (Britannian singlelista) 174 ==Lähteet== Luokka:Vuoden 2014 euroviisuedustuskappaleet Luokka:Romanian euroviisuedustuskappaleet
High Voltage (Särkänniemi)

High Voltage on Antonio Zamperla S.p.A:n valmistama huvipuistolaite, joka tuli uutuutena Särkänniemeen Tampereelle vuonna 2014. Laitteen pituusraja on 130 senttimetriä. Se otettiin käyttöön 17. toukokuuta 2014. High Voltageen mahtuu 24 henkilöä, ja se nousee parhaimmillaan yli 15 metrin korkeuteen. Laitteen istuimet pyörivät ajon aikana vapaasti. Käyttöön ottamisen jälkeen laite on jumiutunut jo useasti ilmassa ollessaan. == Lähteet == * * === Viitteet === Luokka:Särkänniemi
Penämönjärvi

Penämönjärvi on Simojoen vesistöalueeseen kuuluva pieni järvi Ranuan kunnassa Etelä-Lapissa. Sen pinta-ala on noin 4,4 km², ja korkeustaso 181,9 metriä merenpinnan yläpuolella. Järvi saa vetensä etelästä Latvajoesta ja pohjoisesta Leiliojasta. Penämönjärvestä vedet laskevat Penämönjokea pitkin Simojärveen. Penämönjärvessä on yksi, tosi pieni saari. Rantaviivaa on noin 13 kilometriä. Suomen ympäristökeskuksen vuonna 2013 tekemien mittausten mukaan Penämönjärven vedenlaatu on hyvä. ==Lähteet== Luokka:Ranuan järvet Luokka:Simojoen vesistö
Pesah (kasaarien sotapäällikkö)

Pesah oli kasaarien sotapäällikkö. Nimen perusteella hän oli juutalainen ja mitä ilmeisimmin kasaarien aluepäällikkö Krimillä Kertšin niemimaan alueella. Hänen tittelinsä oli "balgitsi", joka oli kasaarien keskuudessa armeijakunnan komentaja tai verojen kerääjä. Rusien sotajoukot hyökkäsivät vuonna 941 Bysantin kehotuksesta Krimille kasaarien alueelle "Helga"-nimisen sotapäällikön johdolla (ilmeisesti ruhtinas Oleg Moravialainen). Pesahin ollessa poissa rusit valloittivat Samkertsin kaupungin. Kostoksi Pesah hyökkäsi Krimillä bysanttilaisten kaupunkien kimppuun. Hän valloitti kolme kaupunkia ja lukuisia kyliä ja viimein piiritti alueen mahtavinta kaupunkia Khersonia eli Khersonesosta, jota ei kuitenkaan pystynyt valtaamaan. Sitten hän hyökkäsi rusien kimppuun Samkertsissä ja pakotti rusien sotapäällikön tekemään sotilasliiton kasaarien kanssa Bysanttia vastaan. Hänen voittoaan rusien sotajoukosta luonnehditaan myös kasaarien voitoksi Kiovan Rusista. Pesahiin liittyvät tiedot on mainittu Cambridgen dokumentissa, joka on tärkein tietolähde kasaarien armeijasta, josta islamilaiset lähteet mainitsevat sen olleen ennen kaikkea palkka-armeija. Antisemitistiset historioitsijat ovat luonnehtineet Pesahia "juutalaiseksi uhkaksi".Шнирельман В. А. Подарок судьбы или божье наказание (О двух подходах к хазарской проблеме в русской историографии) // Еврейска iстория та культура в краiнах Центральной та Схiдной Европi. Киiв, 1998. == Katso myös == * Rusien–Bysantin sota (941–944) ==Lähteet== Luokka:Keskiajan henkilöt Luokka:Kasaarit Luokka:Sotilaat
Impiönjärvi

Impiönjärvi on Simojoen vesistöalueeseen kuuluva pieni järvi Ranuan kunnassa Etelä-Lapissa. Järven pinta-ala on noin 4,2 km², ja sen korkeustaso on 177,3 metriä merenpinnan yläpuolella. Järvi saa vetensä pohjoisesta Roosinginjärvestä ja lounaasta Saunajärvestä. Impiönjärvestä vedet laskevat Impiönjokea pitkin länteen Simojärveen. Impiönjärvessä ei ole lainkaan saaria, ja rantaviivaa on noin 13 kilometriä. Impiön kylä sijaitsee järven lounaisrannalla. Suomen ympäristökeskuksen vuonna 2013 tekemien mittausten mukaan Impiönjärven vedenlaatu on hyvä. ==Lähteet== Luokka:Ranuan järvet Luokka:Simojoen vesistö
Uni (albumi)

Uni on suomalaisen a cappella-yhtye Club for Fiven 3. toukokuuta 2006 julkaistu järjestyksessään toinen studioalbumi. Albumi nousi julkaisuviikollaan Suomen virallisen albumilistan seitsemänneksi, joka on myös sen paras sijoitus listalla. Uni oli albumilistalla yhteensä 15 viikkoa, jonka jälkeen se on noussut vielä yhdeksi viikoksi mid-price-listalle. Albumista julkaistiin 15. marraskuuta 2006 deluxe-painos, joka sisälsi yhden uuden kappaleen, ”Nou hätä, tää on tätä”. Albumilta on julkaistu singleinä kappaleet ”Ei se vaan ole niin”, ”Aurinkoon” sekä ”Nou hätä, tää on tätä”. == Kappaleet == == Arvostelut == * Desibeli.net: == Lähteet == Luokka:Vuoden 2006 albumit Luokka:Club for Fiven albumit
Jan Kudlička

Jan Kudlička s. 29. huhtikuuta 1988) on tšekkiläinen yleisurheilija, joka kilpailee seiväshypyssä. Kudlička saavutti pronssia Sopotin MM- hallikilpailuissa 2014 sisäratojen ennätystuloksellaan 580.http://www.iaaf.org/competitions/iaaf-world-indoor-championships/iaaf- world-indoor-championships-2014-4952/results/men/pole- vault/final/series#resultheader Hän oli sisäratojen MM-kilpailuissa neljäs Portlandissa 2016. EM-hallikilpailuissa hän oli neljäs Belgradissa 2017, viides Göteborgissa 2013 ja seitsemäs Prahassa 2015. Kudlička oli ulkoratojen EM-kilpailuissa toinen Amsterdamissa 2016 tuloksella 560, kolmas Zürichissä 2014 tuloksella 570, kuudes Helsingissä 2012 ja kymmenes Barcelonassa 2010. Rio de Janeiron olympialaisissa 2016 Kudlička oli neljäs tuloksella 575, Lontoon olympialaisissa 2012 kahdeksas tuloksella 565 ja Pekingin olympialaisissa 2008 kymmenes tuloksella 545. Moskovan MM-kilpailuissa hän oli seitsemäs tuloksella 575 ja Daegun MM-kilpailuissa yhdeksäs tuloksella 565. Ulkoradoilla hänen ennätyksensä on 583. == Lähteet == * http://www.iaaf.org/athletes/czech-republic/jan-kudlicka-204123#honours * http://www.iaaf.org/athletes/czech-republic/jan-kudlicka-204123#personal-bests * === Viitteet === Luokka:Tšekkiläiset seiväshyppääjät Luokka:Vuonna 1988 syntyneet Luokka:Elävät henkilöt
Uumajan yliopiston kauppakorkeakoulu

Uumajan yliopiston kauppakorkeakoulu (, , USBE) perustettiin vuonna 1989. Kauppakorkeakoulu on osa Uumajan yliopistoa. Kauppakorkeakoulussa opiskelee vuosittain noin 2 000 opiskelijaa. Koulussa voi suorittaa kaksi alemman korkeakoulututkinnon ohjelmaa, neljä perustutkinto-ohjelmaa, seitsemän maisteri-ohjelmaa ja tohtori-ohjelmia. Nykyisin koulu käsittää kolme instituutiota, jotka ovat liiketoiminta, talous ja tilastot. == Koulutukset == === Maisteriohjelmat === *Master's Programme in Accounting *Master's Programme in Finance *Master's Programme in Entrepreneurship and Dynamica Business *Master's Programme in Management: People, Projects and Processes *Master's Programme in Marketing Research and Analysis Management *Master's Programme in Strategic Project Management *Master's Programme in Strategic Entrepreneurship *Master's Programme in Economics === Perustutkinto-ohjelmat === *International Business Program *Business Administration and Economics Program *Retail and Supply Chain Management Program *Service Management Program == Kansainväliset kumppanit == * Norwegian School of Management -BI * Norges Handelshögskola -NHH * Kingston University London * Helsinki School of Economics * Copenhagen Business School * Katholieke Universiteit Leuven * School of Management, Fudan University, Shanghai * Euromed Marseille, Ecole de Management * ICN School of Management * Politecnico di Milano * Universität Zürich * Europese Hogeschool, Bryssel * Universidade de São Paulo * Svenska Handelshögskolan == Kuuluisia alumneja == * Göran Carstedt, "Society for Organizational Learning" -verkon johtaja * Wilhelm Geijer, Öhrlings PricewaterhouseCoopersin puheenjohtaja * Christian Hermelin, Fabegen toimitusjohtaja * Agneta Marell, professori * Henrik P. Molin, kirjailija * Malin Moström, jalkapalloilija == Rehtorit == *1989–1993 Rolf A Lundin *1993–1994 Carl Fredriksson *1995–1997 Runo Axelsson *1997–1999 Anders Baudin *2000–2003 Anders Söderholm *2004–2007 Agneta Marell *2007–2012 Lars Lindbergh *2012–2015 Lars Hassel *2015– Sofia Lundberg == Lähteet == == Aiheesta muualla == * USBE:n kotisivut kauppakorkeakoulu Luokka:Uumajan rakennukset ja rakennelmat Luokka:Kaupan alan koulutus
Karolinginen arkkitehtuuri

Karolinginen arkkitehtuuri on frankkien valtakunnassa 700-luvun lopulla ja 800-luvulla vallinnut germaaninen arkkitehtuurin tyylisuunta. Sen pani alulle frankkihallitsija Kaarle Suuri (768–814). Tyylin esikuvia olivat antiikki ja Bysantin varhaiskristillinen tyyli. Tunnetuin karolingisen arkkitehtuurin esimerkki on Aachenin palatsikappeli (796–814), jonka esikuvana oli Ravennan San Vitale. Kappeli on säilynyt Aachenin tuomiokirkon keskiosana, mutta muu palatsikokonaisuus on kadonnut. Karolingisen tyylin aikana rakennetut pitkäkirkot, kuten Centulan luostarin kirkko Saint Riquierissa, vaikuttivat paljon myöhempään keskiaikaiseen arkkitehtuuriin. Tyyliä seurasivat ja siihen perustuivat myöhemmät ottolainen arkkitehtuuri ja romaaninen arkkitehtuuri. ==Lähteet== ==Aiheesta muualla== Luokka:Frankkien valtakunta Luokka:Keskiajan arkkitehtuuri
Maaginen suklaapuoti

Maaginen suklaapuoti on Rino Mizuhon piirtämä ja käsikirjoittama mangasarja, joka alkoi ilmestyä Suomessa vuonna 2013. Se kertoo Shokora Aikawasta, toiveet toteuttavaa Chocolat Noir -nimistä suklaapuotia pitävästä tytöstä, joka on pimeyden noita. Shokora ei pyydä suklaasta rahaa, vaan hän vie asiakkaalta jotain tälle todella tärkeää, kuten arvovallan, kehon tai muuta vastaavaa. Shokoran isä, Shuuga Aikawa kuoli yrittäessään tehdä suklaista mahtavimman suklaiden suklaan. ==Osat== Sarjassa on 20 osaa: #Maaginen suklaapuoti (Almond kiss) #Bitter sweet #Creamy sugar #Dark spice #Evil essence #Fruity flavor #Guilty crunch #Honey blood #Ice shadow #Jewel syrup #Knocking egg #Love flake #Melty night #Nutty carnival #Odd cake #Phantom Decoration #Queen candy #Romantic flambe #Salty leaf #tricky beans Suomessa on tähän asti ilmestynyt 20 osaa. Osien nimet ovat aakkosjärjestyksessä ensimmäistä lukuun ottamatta. == Hahmot== * Shokora Aikawa: Tämä on noita, joka toteuttaa asiakkaittensa toiveet suklaan muodossa. Hän solmi nuorena sopimuksen paholaisen, Cacaon kanssa jolta hän sai voimansa. Noidaksi hän on kuitenkin kiltti. * Cacao Theobroma: On paholainen, joka solmi sopimuksen Shokora Aikawan kanssa. Luonteeltaan hän on lapsellinen ja jääräpäinen. Yleensä mustan kissan muodossa. * Blanche: paha valkoinen noita, joka tekee kaikkensa saadakseen Cacaon itselleen ja tuhotakseen Shokoran. Blanche on nukke. *Sorbet ja Glaze: Ovat siskoksia jotka valmistavat jäätelöä joka toteuttaa toiveita. Sorbetin oikea sisar kuoli ja kun hän ei enää kestänyt suruaan, hän kutsui paikalle paholaisen ja teki tämän kanssa sopimuksen. *Kugutsu Amamine: Nukkemestari, joka pystyy syntetisoimaan ihmisen sielusta nuken. Cacaon vanha tuttu. *Shuuga Aikawa: Shokoran isä. Nerokas suklaapuodinpitäjä. Menehtyi yrittäessään leipoa suklaiden suklaan. *Cuore: Demonien valtakunnan kirjastonjohtaja. * Asiakkaat: Ovat varsinaisia päähenkilöitä joista tarina yleensä kertoo. Usein näissä on hyvä tyyppi ja paha tyyppi. * Lumikki: Keskiajalla Ranskassa elänyt tyttö, jolla oli taikavoimia. Kyläläiset panivat hänet kuolemantuomioon, koka he pitivät tätä vaarallisena. Myöhemmin Cacao laittoi Lumikin sielun nukkeen, mutta kaikki meni pieleen ja Lumikki muuttui pahaksi Blancheksi. Ps Shokoran isällä oli vastustaja. Luokka:Mangasarjat Luokka:2000-luvun anime ja manga
Dancing in the Rain

Dancing in the Rain on espanjalaisen laulajan Ruth Lorenzon kappale, jolla hän edusti Espanjaa vuoden 2014 Eurovision laulukilpailussa. Lorenzo valittiin kotimaansa edustajaksi 22. helmikuuta 2014. Kappaleen on tehnyt artisti itse yhdessä englantilaisten lauluntekijöiden, Jim Irvinin ja Julian Emeryn kanssa. Lorenzon edustuskappale on pop-balladi, jonka teema on toivo. Koska Espanja on yksi Eurovision laulukilpailun suurista rahoittajamaista, kappale pääsi suoraan finaaliin. Se sai 74 pistettä ja saavutti sijan 10. ==Listasijoitukset== Lista (2014) Paras sijoitus Espanja 5 Irlanti 75 Iso-Britannia 102 Itävalta 75 Sveitsi 69 ==Lähteet== Luokka:Vuoden 2014 euroviisuedustuskappaleet Luokka:Espanjan euroviisuedustuskappaleet
Ottolainen arkkitehtuuri

Ottolainen arkkitehtuuri on saksilaisten Otto-keisareiden aikana (962–1002) vallinnut arkkitehtuurin tyylisuunta, jonka keskusaluetta oli läntinen Saksa. Ottolainen tyyli oli karolingisen ja romaanisen tyylin välinen siirtymävaihe. Ottolaiseen arkkitehtuuriin kuuluvat olennaisena osana vaikuttavat länsiköt niiden karolingisen alkuperän takia. Esimerkiksi Otto I:n nuorimman veljen arkkipiispa Brunon vuonna 980 Kölniin rakennuttama St. Pantaleonin luostarikirkkoHonour & Fleming, s. 367 sekä piispa Bernwardin suunnittelema Hildesheimin MikaelinkirkkoHonour & Fleming, s. 368 noudattavat pohjakaavaltaan tätä perinnettä. Näiden ottolaisten kirkkojen pohjakaavoissa yhtä suuriin matemaattisiin neliöihin pohjautuva järjestelmä yhdistää rakennuksen eri osia: esimerkiksi keskilaiva muodostuu kolmesta neliöstä, joiden kulmissa on pilarit ja välissä pylväät, joita yhdistävät arkadikaaret, kun taas varhaiskristillisessä taiteessa keskilaivaa reunustivat monotoniset pylväsrivistöt. Mikaelinkirkko on monissa kohdin koristeltu korkeilla reliefeillä. Muun muassa yhtä pylväistä kiertää spiraalina reliefinauha, jossa on kuvia Kristuksen elämästä ja jonka tekijää ovat ilmeisesti innoittaneet Roomassa sijaitsevat Trajanuksen ja Marcus Aureliuksen pylväät. Myös pronssisissa ovissa on reliefejä, joissa on kohtauksia Vanhasta ja Uudesta testamentista. Ottolaisena aikana tällaiset aiheet oli esitetty hyvin ihmisläheisesti ja dramaattisesti, eikä alastomien vartaloiden kuvaus ole enää yhteydessä klassisen tradition herooisuuteen vaan pyrkii kömpelyydellään ennemminkin korostamaan hengen haurautta. ==Lähteet== * ===Viitteet=== ==Aiheesta muualla== Luokka:Keskiajan arkkitehtuuri
Children of the Universe

Children of the Universe on brittiläisen laulajan Mollyn kappale, jolla hän edusti Britanniaa vuoden 2014 Eurovision laulukilpailussa. Kappale julkistettiin 3. maaliskuuta 2014. Smitten-Downes kirjoitti kappaleen yhdessä ruotsalaisen lauluntekijä Anders Hanssonin kanssa. Artisti kertoi laulun sanomasta näin: ”Uskon, että me kaikki olemme tärkeitä jollain tavalla. --- Meidän täytyy vain seurata sydäntämme ja vaistojamme.” Hän oli yksi kisan ennakkosuosikeista, mutta jäi finaalissa 17:nneksi ja sai vain 40 pistettä. ==Lähteet== Luokka:Vuoden 2014 euroviisuedustuskappaleet Luokka:Yhdistyneen kuningaskunnan euroviisuedustuskappaleet
John Didrik Stenberg

John Didrik Stenberg (31. maaliskuuta 1841 Helsinki – 30. tammikuuta 1886 Helsinki) oli suomalainen insinööri ja liikemies, joka perusti Helsinkiin nimeään kantavan konepajan. Stenbergin vanhemmat olivat tehtailija Johan Daniel Stenberg ja Mathilda Johanna Hartmuth. Hän valmistui koneinsinööriksi Saksassa vuonna 1861, opiskeli valtion avustuksella ulkomailla, hoiti omaa teknillistä toimistoa Viipurissa ja johti vuosina 1867–1871 Paul Wahl & Co:n konepajaa Varkaudessa. Vuonna 1871 hänestä tuli isänsä perustaman konepajan J. D. Stenberg & Sönerin johtaja, mutta 1882 hän perusti oman yrityksen Helsingin Siltasaarelle, joka muutettiin hänen kuolemansa jälkeen 1892 osakeyhtiöksi. Stenberg oli Helsingin taide- ja teollisuus­näyttelyn johtohenkilöitä 1876 ja teki lahjoituksia ruotsinkielisen kulttuuritoiminnan hyväksi. Jonatan Reuter laati vuonna 1928 teoksen John Didrik Stenberg: en minnesteckning, John Stenbergin ranta -niminen katu taas tuli Siltasaareen vuonna 1984. Stenbergin puoliso vuodesta 1867 oli Pauline Siliverstov (k. 1930). ==Lähteet== * Sivu 710. ===Viitteet=== ==Aiheesta muualla== * Koneinsinööri John Stenberg perusti konepajan Siltasaareen. Yritys valmisti höyrykoneita, -pannuja, -pursia ja kehäsahoja (Viitattu 4.5.2014) Luokka:Suomalaiset liikemiehet Luokka:Suomalaiset elinkeinoelämän vaikuttajat Luokka:Vuonna 1841 syntyneet Luokka:Vuonna 1886 kuolleet
Uumajan yliopiston kirjasto

Uumajan yliopiston kirjasto (, UmUB) on kirjasto Uumajassa, Ruotsissa. Se on Norlannin suurin akateemisen tutkimuksen kirjasto. Sen pääasialliset käyttäjät ovat tutkijat, opettajat sekä Uumajan yliopiston opiskelijat. Kirjastorakennus valmistui vuonna 1968 yliopiston kampukselle. Vuonna 2012 kirjastossa oli 111 työntekijää ja siellä vieraili vuoden aikana yli 900 000 kävijää. Kirjastossa on kirjoja, aikakauslehtiä, sanomalehtiä, väitöskirjoja, pienpainatteita ja arkistoasiakirjoja sekä painetussa että sähköisessä muodossa. Lisäksi kirjasto tarjoaa pääsyn useisiin tietokantoihin. UmUB koostuu tällä hetkellä neljästä kirjastosta: yliopiston kirjasto (UB), lääketieteellinen kirjasto (MB), UB taidekampus ja UB Örnsköldsvik. == Lähteet == == Aiheesta muualla == *Uumajan yliopiston kirjasto kirjasto Luokka:Ruotsin kirjastot Luokka:Yliopistojen kirjastot
Jay Lovestone

Jay Lovestone (alkujaan Jacob Liebstein; 15. joulukuuta 1897 Hrodna, Venäjän keisarikunta (nyk. Valko-Venäjällä) – 7. maaliskuuta 1990 Yhdysvallat)John Simkin: Jay Lovestone Spartacus Educational. Viitattu 4.5.2014. oli merkittävä yhdysvaltalainen kommunistijohtaja, joka myöhemmin kääntyi antikommunistiksi. Hän kuului venäjänjuutalaiseen perheeseen, joka muutti Yhdysvaltoihin vuonna 1907. New Yorkissa asunut Lovestone opiskeli vuosina 1915–1918 City College of New Yorkissa ja liittyi Yhdysvaltain sosialistiseen puolueeseen. Hän muodosti helmikuussa 1919 yhdessä John Reedin ja Benjamin Gitlow’n kanssa puolueeseen lokakuun vallankumousta tukeneen vasemmisto-opposition, minkä seuraksena tuhansia jäseniä erotettiin puolueesta. Lovestonesta tuli Yhdysvaltain kommunistisen puolueen perustajajäsen. Alkuvaiheessa enemmistö entisistä sosialistisen puolueen jäsenistä siirtyi uuteen kommunistiseen puolueeseen. Lovestone ja Charles Ruthenberg edustivat kommunistisessa puolueessa jyrkkää linjaa, joka kannatti aggressiivista luokkasotaa. Komintern asettui 1920-luvun puolivälissä tukemaan heitä puolueen sisäisessä valtataistelussa, ja Ruthenbergin kuoltua vuonna 1927 Lovestonesta tuli puolueen pääsihteeri. Lovestone puhdisti vuonna 1928 trotskilaiseksi kääntyneen James P. Cannonin kannattajat puolueesta, mutta joutui pian itse neuvostojohdon epäsuosioon, koska oli tukenut Nikolai Buharinia eikä Josif Stalinia. Stalin syrjäytti Buharinin vuonna 1929, ja toukokuussa Lovestone sekä hänen lähimmät tukijansa erotettiin kaikista tehtävistään Yhdysvaltain kommunistipuolueen johdossa. Lovestone kannattajineen perusti nyt oman puolueen, jonka nimi oli alkujaan ”Kommunistinen puolue (enemmistö)”, sittemmin ”Kommunistinen puolue (oppositio)” jne. Vuodesta 1938 puolue kulki nimellä Independent Labor League of America. Myöhemmin Lovestone työskenteli ammattiyhdistysliikkeelle, ja toimi muun muassa International Ladies' Garment Workers' Union- (ILGWU) ja American Federation of Labour (AFL) -liittojen sekä American Institute for Free Labor Development -nimisen järjestön tehtävissä. Hän johti vuodesta 1963 AFL-CIO-ammattiliiton kansainvälistä toimistoa, joka sai CIA:lta salaista rahoitusta kommunismin vastaiseen toimintaan ulkomailla, varsinkin Latinalaisessa Amerikassa. Lovestone oli järjestänyt 1940- ja 1950-lukujen taitteessa AFL:ään kytkeytyneen Free Trade Union Committeen (FTUC) kautta CIA:n salaista rahoitusta myös Suomen Sosialidemokraattiselle Puolueelle.Arto Luukkanen: Vaaliraha-sarja: Kun suurvaltojen rahaa virtasi Suomen ”poliittisille markkinoille” Suomen Kuvalehti 8.4.2011. Viitattu 27.8.2017.Jukka Parkkari: SDP hakeutui CIA:n rahahanalle jo 1949 Kansan Uutiset 30.3.2009. Viitattu 27.8.2017. AFL-CIO:n johtaja George Meany vaati lopulta Lovestonea lopettamaan yhteistyön CIA:n James Jesus Angletonin kanssa. Kun Meany sai selville, että Lovestone oli jatkanut yhteistyötä salaa vuosikymmenen ajan, hän erotti Lovestonen vuonna 1974. ==Katso myös== *Oikeistopoikkeama ==Lähteet== Luokka:Yhdysvaltalaiset kommunistit Luokka:Yhdysvaltalaiset ammattiyhdistysjohtajat Luokka:Vuonna 1897 syntyneet Luokka:Vuonna 1990 kuolleet
Maja Ekelöf

Maja Ekelöf (o.s. Andersson; 23. helmikuuta 1918 Karlskoga, Värmlanti – 29. elokuuta 1989 Karlskoga) oli ruotsalainen siivoustyöntekijä ja kirjailija. ==Ura== Ekelöf debytoi kirjailijana vuonna 1970 yhteiskunnallisella romaanillaan Rapport från en skurhink. Romaani voitti Rabén & Sjögren -kustantamon järjestämän kilpailun ja siitä tuli myyntimenestys.Nordstedts.se Ekelöf oli samoihin aikoihin kirjeenvaihdossa vankilaan tuomitun Tony Rosendahlin kanssa; kyseiset kirjeet julkaistiin kirjana vuonna 1972 nimellä Brev. Vuonna 1987 Ekelöf sai Ivar Lo -palkinnon. Yleisradion Televisioteatteri teki romaanin Rapport från en skurhink pohjalta televisionäytelmän Siivoojan raportti vuonna 1971.http://teema.yle.fi/ohjelmat/juttuarkisto/elava-arkisto- irma-seikkula-100-vuotta Vuonna 2009 Rapport från en skurhink pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja TV-ohjelmien klassikkoa.Gradvall, Jan ym. (2009): Tusen svenska klassiker: Böcker, filmer, skivor, tv-program från 1956 till i dag. Stockholm: Norstedts. ISBN 978-91-1-301717-4. ==Teokset== * Ekelöf, Maja: Siivoojan raportti. (Alkuteos: Rapport från en skurhink, 1970. Suomentanut Elvi Sinervo.) Tammi, 1970. ISBN 951-30-0533-X * Ekelöf, Maja – Rosendahl, Tony: Brev. Rabén & Sjögren, 1972. ISBN 91-29-49196-7 ==Palkinnot== *Ivar Lo -palkinto 1987 == Lähteet == ==Kirjallisuutta== * ==Aiheesta muualla== * Larsson, Lisbeth: Maja Ekelöf. Svenskt kvinnobiografiskt lexikon. Luokka:Ruotsalaiset kirjailijat Luokka:Vuonna 1918 syntyneet Luokka:Vuonna 1989 kuolleet
Ensi-ilta (Club for Fiven albumi)

Ensi-ilta on suomalaisen a cappella-yhtye Club for Fiven 26. lokakuuta 2004 julkaistu esikoisalbumi. Albumi nousi julkaisuviikollaan Suomen virallisen albumilistan 13:nneksi. 11:llä listaviikollaan Ensi-ilta saavutti parhaan sijoituksensa, 9. Yhteensä albumi oli listalla 17 viikkoa. Ensi-ilta on yli 15 000 kappaleen myynnillään myynyt kultaa. ==Kappaleet== == Arvostelut == * Desibeli.net: ==Lähteet== Luokka:Vuoden 2004 esikoisalbumit Luokka:Club for Fiven albumit
Ensi-ilta (täsmennyssivu)

Ensi-ilta voi tarkoittaa ainakin seuraavia asioita: * ensi-ilta, esimerkiksi näytelmän tai elokuvan ensimmäinen julkinen esityskerta * Ensi-ilta, Club for Fiven vuonna 2004 julkaisema esikoisalbumi * Ensi-ilta, Neljä Ruusua -yhtyeen vuonna 2006 julkaistu albumi.
Psykrometrivakio

Psykrometrivakio \gamma on luku, joka kuvaa olennaisesti ilman ominaislämpökapasiteetin suhdetta latenttiin energiaan, joka tarvitaan yksikkövesimäärän haihduttamiseksi vapaalta vesipinnaltahttp://agsys.cra- cin.it/tools/EvapoTranspiration/help/Psychrometric_constant.html Psychrometric constant. CRA-CIN (Centro di Ricerca per le Colture Industriali). Viitattu 4.5.2014.. Lisäksi psykrometrivakio riippuu ilmanpaineesta siten, että vakio on suurempi korkeapaineella ja pienempi matalapaineella. Matemaattisesti psykrometrivakio voidaan muotoilla :\gamma = \frac{p c_p}{L\epsilon}\,, missä p on ilmanpaine, cp ilman ominaislämpökapasiteetti vakiopaineessa (kuivalla ilmalla 1 004 J kg-1 °C-1), L latentti energia (2,47 MJ kg-1) sekä \epsilon veden ja kuivan ilman molekyylipainojen suhde (n. 0,622). Erityisesti jos valitaan p = 1 013 hPa ja oletetaan ilma kuivaksi, saadaan yleiskäyttöiseksi psykrometrivakion arvoksi \gamma \approx 0.66\text{ hPa K}^{-1}. ==Merkitys== Psykrometrivakio esiintyy monissa sovelletun hydrologian ja meteorologian kaavoissa. Bowenin suhde \beta on määritelty aistittavan lämmönvaihdon ja haihtumislämmön suhteena. Se voidaan kirjoittaa ns. bulk-muotoon tiiviimmin asussa :\beta = \frac{H}{LE} = \gamma \frac{T_1-T_2}{e_1-e_2}\,, missä T on ilman lämpötila sekä e vesihöyryn osapaine ilmassa korkeuksilla 1 ja 2. Riittää siis tehdä vain kaksi lämpötila- ja vesihöyrymittausta eri korkeuksilta (esim. 2 m ja 8 m) Bowenin suhteen määräämiseksi, josta edelleen pinnan energiatasetta käyttämällä voidaan päätellä muun muassa haihdunta ja aistittava lämmönvaihto. Oletetaan esimerkiksi, että suomalaisena kesäpäivänä (R = 300 W m-2) mitataan 2,0 m korkeudelta lämpötilaksi 25 °C ja vesihöyryn osapaineeksi 150 hPa sekä 8,0 m korkeudelta lämpötilaksi 20 °C ja osapaineeksi 135 hPa. Tällöin Bowenin suhteen arvoksi saadaan n. 0,22. Vaihtoehtoinen tapa kyseisen suhteen selvittämiseksi on turvautua pyörrekovarianssimittauksiin, mutta nämä vaativat yleensä melko kalliita laitteistoja. ==Lähteet== Luokka:Hydrologia Luokka:Meteorologia
Charles Ruthenberg

Charles Emil Ruthenberg (9. heinäkuuta 1882 Cleveland, Ohio – 2. maaliskuuta 1927 Chicago, Illinois)John Simkin: Charles Ruthenberg Spartacus Educational. Viitattu 4.5.2014. oli yksi Yhdysvaltain kommunistisen puolueen varhaisista johtajista. Ruthenbergin isä oli saksalaista sukujuurta ollut satamatyömies. Ruthenberg itse työskenteli monenlaisissa ammateissa. Hän liittyi vuonna 1909 Yhdysvaltain sosialistiseen puolueeseen ja oli ehdolla Clevelandin pormestariksi vuonna 1911, Ohion kuvernööriksi vuonna 1912 sekä senaattoriksi vuonna 1914. Vuodesta 1917 hän työskenteli täysipäiväisesti puolueelle. Samana vuonna hänet tuomittiin vuodeksi työpalveluun sodanvastaisten puheiden pitämisestä. Toukokuussa 1919 Sosialistisen puolueen johto erotti tuhansia jäseniä, jotka olivat muodostaneet puolueen sisäisen vasemmisto-opposition, ja Ruthenberg osallistui muiden mukana kommunistisen puolueen perustamiseen. Hänestä tehtiin uuden puolueen sihteeri ja keskuskomitean jäsen. Ruthenberg pidätettiin marraskuussa 1919, jolloin Woodrow Wilsonin oikeusministeri Alexander Mitchell Palmer vangitsi niin sanotuissa Palmerin ratsioissa tuhansia kommunisteiksi ja anarkisteiksi epäiltyjä. Ruthenberg tuomittiin lokakuussa 1920 viideksi vuodeksi vankeuteen kumouksellisesta kiihotuksesta, koska hän oli allekirjoittanut edellisenä vuonna Louis Frainan laatiman niin sanotun vasemmistosiiven manifestin. Hän vapautui vankilasta huhtikuussa 1922 takuita vastaan. Yhdysvaltain kommunistisen puolueen sisälle muodostui linjajako, jossa Ruthenberg ja Jay Lovestone johtivat jyrkkää luokkasotaa kannattanutta linjaa. Komintern asettui 1920-luvun puolivälissä tukemaan heitä. Ruthenberg kuoli maaliskuussa 1927 puhjenneen umpilisäkkeen aiheuttamaan vatsakalvontulehdukseen hätäleikkauksen jälkeen. Hänen tuhkauurnansa vietiin Neuvostoliittoon ja haudattiin 26. huhtikuuta 1927 Kremlin muuriin Moskovaan. Hautajaisseremoniaan osallistui muun muassa neuvostojohtaja Nikolai Buharin. Ennen Ruthenbergiä Kremlin muuriin oli haudattu vain yksi amerikkalainen, John Reed. ==Lähteet== Luokka:Yhdysvaltalaiset kommunistit Luokka:Vuonna 1882 syntyneet Luokka:Vuonna 1927 kuolleet
In Concert – You’re the Voice

In Concert – You’re the Voice on suomalaisen a cappella-yhtye Club for Fiven konserttitallenne yhtyeen You’re the Voice-albumin kiertueen konsertista. Warner Music Finland julkaisi tallenteen 20. lokakuuta 2010 CD:n ja DVD:n yhteispakettina sekä digitaalisesti. Albumi debytoi Suomen virallisen listan sijalla 47 viikolla 43/2010. ==Sisältö== ;CD * "Levottomat laulut" on potpuri suomalaisista kappaleista, joissa mainitaan sana "levoton". Potpurissa on otteet kappaleista: "Levottomat tuulet", "Levoton, levoton", "Levoton prinssi", "Levoton lempi", "Tästä kaikesta", "Sillanrakentaja", "Koukussa", "Jos sä tahdot niin", "Sanoja vaan", "Levotonta", "Levoton" (Jore Marjaranta), "Levoton" (Yö), "En halua tietää", "Seikkailija", "Kesytön", "Jotain muuta", "Edelleen levoton", "Tummukaa varjot vain", "Levoton Tuhkimo", "Levoton lapsi", "Kuun levoton kauneus", "Lootusasentoon", "Levottomat jalat", "Volvot ulvoo kuun savuun" ja "Levon hetki jo lyö". ;DVD * Konsertti 5.1.-äänellä * You’re the Voice -dokumentti * Musiikkivideoita ==Lähteet== Luokka:Vuoden 2010 konserttitallenteet Luokka:Club for Fiven albumit
Sallan lukio

Sallan lukio on kurssimuotoinen luokaton lukio Sallassa Lapin maakunnassa. Lukio on perustettu 1966. Koulu toimii samassa rakennuksessa Sallatunturin koulun kanssa. == Lähteet == Luokka:Suomen lukiot Luokka:Salla
Cliché Love Song

Cliché Love Song on tanskalaisen laulajan Basimin kappale, jolla hän edustaa kotimaataan vuoden 2014 Eurovision laulukilpailussa Kööpenhaminassa. Basim voitti Tanskan euroviisukarsinnat 8. maaliskuuta 2014. Laulaja on kuvaillut kappaletta "poplauluksi, jossa on mukana hieman soulia ja R&B;:ta." Koska Tanska voitti kilpailun vuonna 2013, pääsi se suoraan finaaliin. Finaalissa 10. toukokuuta 2014 Basim esiintyi numerolla 23. Kappale sai 74 pistettä ja päätyi yhdeksännelle sijalle. ==Listasijoitukset== Lista Paras sijoitus Alankomaat 71 Belgia (Flanderi) 68 Belgia (Vallonia) 46 Espanja 50 Irlanti 38 Iso-Britannia 46 Itävalta 37 Ruotsi 9 Saksa 50 Sveitsi 55 Tanska 2 ===Sertifikointi=== Alue Myyntimäärä Tanska 15 000 (Kultalevy) ==Lähteet== Luokka:Vuoden 2014 euroviisuedustuskappaleet
Earl Browder

Earl Russell Browder (20. toukokuuta 1891 Wichita, Kansas – 27. kesäkuuta 1973 Princeton, New Jersey)Earl Browder Encyclopædia Britannica Online Academic Edition. Viitattu 4.5.2014. oli Yhdysvaltain kommunistisen puolueen pääsihteeri ja näkyvin johtaja vuosina 1930–1945. == Poliittinen toiminta == Browder oli opettajan poika Kansasista. Hän liittyi 15-vuotiaana Yhdysvaltain sosialistiseen puolueeseen. Yhdysvaltain liityttyä ensimmäiseen maailmansotaan vuonna 1917 sodanvastaisia puheita pitänyt Browder vangittiin Espionage Act -lain nojalla.John Simkin: Earl Browder Spartacus Educational. Viitattu 4.5.2014. Hän vapautui seuraavana vuonna, mutta joutui olemaan toistamiseen samasta syystä vankilassa 1919–1920. Kommunistiseen puolueeseen hän siirtyi vuonna 1921. Browder nimitettiin vuonna 1930 puolueen pääsihteeriksi ja William Z. Fosterin vetäydyttyä vuonna 1932 terveyssyistä sivuun Browderista tuli puolueen johtohahmo. Hän oli puolueen ehdokkaana vuosien 1936 ja 1940 presidentinvaaleissa. Vuoden 1936 vaaleissa hän sai 0,2 prosenttia äänistä, mutta 1940 äänisaalis putosi melkein puoleen, sillä viranomaiset kielsivät häntä matkustamasta kampanjan aikana maan sisällä. Myöhemmin samana vuonna hänet tuomittiin neljäksi vuodeksi vankeuteen passiepäselvyyksien vuoksi. Hän vapautui 14 kuukauden jälkeen. Vuonna 1944 Browder esitti kiistanalaisen lausunnon, jonka mukaan kommunismi ja sosialismi voisivat elää rauhanomaisesti rinnakkain, ja hän aikoi uudistaa kommunistisen puolueen toimintaa muutenkin. Aluksi pääosa puoluejohdosta tuki häntä, mutta tilanne muuttui, kun Ranskan kommunistisen puolueen johtoon kuulunut Jacques Duclos arvosteli julkisesti Browderin linjausta. Duclosin arveltiin puhuvan Moskovan suulla, joten heinäkuussa 1945 ylimääräinen puoluekokous yllättäen erotti Browderin puoluesihteerin paikalta ja irtisanoutui hänen linjauksistaan. Foster palasi puolueen johtoon. Helmikuussa 1946 Browder erotettiin kokonaan puolueesta. Unkarissa ja Tšekkoslovakiassa vuonna 1949 pidettyjen puhdistusoikeudenkäyntien yhteydessä mainittiin jo ”browderismi” eräänä vääräoppisen kommunismin suuntauksena. Browder kutsuttiin vuonna 1950 kommunistien vaikutusta Yhdysvaltain hallituksessa tutkineen senaatin komitean kuultavaksi ja senaattori Joseph McCarthy kuulusteli häntä. Browder kritisoi kuulemisessaan julkisesti kommunistista puoluetta, mutta ei ilmiantanut entisiä tovereitaan. Koska hän kieltäytyi vastaamasta eräisiin kysymyksiin, häntä syytettiin kongressin halveksumisesta, mutta syytteet hylättiin, koska tuomarin mielestä komitean toiminta ei perustunut lakiin. Browder ei koskaan palannut kommunistisen puolueen jäseneksi. == Perhe == Matemaatikot William ja Felix Browder ovat Earl Browderin poikia. ==Suomennettuja teoksia== *Mitä on kommunismi? (What Is Communism?), Superior, Wisconsin 1936 *Voitto – ja sen jälkeen (Victory – and after), Superior, Wisconsin 1943 ==Lähteet== Luokka:Yhdysvaltalaiset kommunistit Luokka:Yhdysvaltalaiset presidenttiehdokkaat Luokka:Vuonna 1891 syntyneet Luokka:Vuonna 1973 kuolleet
Suomen evankelis-luterilaisen kirkon kirkolliskokous

Suomen evankelis-luterilaisen kirkon kirkolliskokous on kirkon hallinnon korkein päättävä elin. Se päättää kirkon yleisistä linjauksista, hallinnosta, taloudesta ja ehdottaa kirkkolainsäädännön muuttamisesta Eduskunnalle. Kirkolliskokous kokoontuu kahdesti vuodessa Turun kristillisen opiston tiloissa. == Kokoonpano == Kirkolliskokoukseen kuuluu 109 jäsentä. Virkansa puolesta siihen kuuluvat kirkon kymmenen piispaa. 96 jäsenestä kolmannes on pappeja, loput maallikoita. Lisäksi kirkolliskokoukseen kuuluvat Valtioneuvoston ja Saamelaiskäräjien valitsemat edustajat sekä kenttäpiispa. Täysivaltaisten edustajien lisäksi läsnäolo- ja puheoikeus on Kirkkohallituksen kansliapäälliköllä, viidellä kirkkoneuvoksella ja kahdella lainoppineella. Kirkolliskokouksen puheenjohtajana toimii Turun arkkipiispa. == Vaalit == Pappis- ja maallikkoedustajat valitaan neljän vuoden välein järjestettävällä vaalilla. Papit valitsevat edustajansa hiippakunnittain suoraan. Seurakuntayhtymään kuulumattomissa seurakunnissa maallikkojäsenten vaaliin äänioikeutettuja ovat kirkkovaltuuston maallikkojäsenet, jotka seurakunta on valinnut kirkkovaaleissa. Seurakuntayhtymissä äänioikeutettuja ovat sekä kirkkovaltuuston että seurakuntaneuvoston jäsenet. Vaalissa painotetaan ääniä seurakunnan koon mukaan. Ehdokkaita voivat asettaa valitsijayhdistykset, joissa on joko kymmenen maallikkoa tai kolme pappia. Ehdokkaiksi voivat asettua kaikki kirkon yli 18-vuotiaat jäsenet ja papit. Vaali käydään D’Hondtin vaalitavan mukaisesti. == Päätöksenteko == Esityksiä kirkolliskokoukselle voivat tehdä kirkolliskokouksen edustajat, hiippakuntavaltuustot, Kirkkohallitus, Piispainkokous sekä kirkon jäsenet tekemällä aloitteen. Useimmissa asioissa vaaditaan 3/4 äänistä, jotta asia hyväksyttäisiin. Kirkolliskokouksella on Suomen perustuslain vahvistama oikeus päättää kirkkolainsäädännöstä Eduskunnan kanssa. Ainoastaan kirkolliskokous voi ehdottaa kirkkolain, kirkkojärjestyksen ja kirkon vaalijärjestyksen muuttamista. Eduskunta voi vain hyväksyä tai hylätä kirkolliskokouksen ehdotuksen. Kirkolliskokous myös päättää talousarviosta, seurakuntien maksusta kirkon keskusrahastoon, raamatunkäännöksistä, virsikirjasta sekä kirkon käsikirjoista ja opillisista asioista. Kirkolliskokous voi myös esittää valtioneuvostolle kysymyksiä, esityksiä ja lausuntoja aiheista, jotka koskevat kirkkoa tai yleistä moraalia. Kirkolliskokous myös nimittää kirkkoneuvokset ja Kirkkohallituksen jäsenet ja voi muodostaa tai lakkauttaa hiippakuntia. Se myös pitää päättää yhteyksistä toisiin kirkkokuntiin ja uskontoihin. Asia voidaan lähettää valiokuntiin käsiteltäväksi. Valiokunta antaa mietintönsä asiasta ennen kuin kirkolliskokous päättää asiasta. Kirkolliskokoukseen kuuluvat seuraavat valiokunnat: * Käsikirjavaliokunta * Perustevaliokunta * Lakivaliokunta * Hallintovaliokunta * Talousvaliokunta * Tulevaisuusvaliokunta * Yleisvaliokunta * Kansliavaliokunta * Toimitusvaliokunta. == Katso myös == * Luettelo Suomen evankelis-luterilaisen kirkon kirkolliskokousedustajista == Lähteet == == Kirjallisuutta == * * * Luokka:Suomen evankelis-luterilaisen kirkon hallinto